תקנות המים (מניעת זיהום מים) (שטיפת מיתקני ריסוס)

{{ח:התחלה}}
{{ח:כותרת|תקנות המים (מניעת זיהום מים) (שטיפת מיתקני ריסוס), התשנ״א–1991}}

{{ח:פתיח-התחלה}}
{{ח:תיבה|ק״ת תשנ״א, 470|תקנות המים (מניעת זיהום מים) (שטיפת מיתקני ריסוס)|https://olaw.org.il/takanot/takanot-5328.pdf}}; {{ח:תיבה|תשנ״ד, 1268|תיקון|https://olaw.org.il/takanot/takanot-5618.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המים#סעיף 20ד|סעיף 20ד(א)(1) ו־(2)}} {{ח:חיצוני|חוק המים|לחוק המים, התשי״ט–1959}} (להלן – החוק), ולאחר התייעצות עם שר הבריאות ועם מועצת המים, ובאישור ועדת הכלכלה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בריכת אידוי“ – בריכה המיועדת לאגירת שפכים במטרה לאייד מהם מים ומרכיבים נדיפים אחרים;
{{ח:ת|סוג=הגדרה}} ”השר“ – השר לאיכות הסביבה או מי שהוא הסמיכו לענין תקנות אלה;
{{ח:ת|סוג=הגדרה}} ”מיתקן ריסוס“ – מיתקן לפיזור תכשירים;
{{ח:ת|סוג=הגדרה}} ”מיתקן שטיפה“ – מיתקן לשטיפת מיתקני ריסוס מתכשירים ושאריותיהם;
{{ח:ת|סוג=הגדרה}} ”מכל איסוף“ – מכל המיועד לאיסוף תכשירים או שאריותיהם ממיתקן ריסוס;
{{ח:ת|סוג=הגדרה}} ”מקור מים“ – מקור מים כמשמעותו {{ח:חיצוני|חוק המים#סעיף 2|בסעיף 2 לחוק}} שהוא עילי;
{{ח:ת|סוג=הגדרה}} ”תכשיר“ – חומר כימי או ביולוגי או תערובת של חמרים כימיים או ביולוגיים המיועדים למטרות אלה:
{{ח:תתת|(1)}} ויסות צמיחה, פריחה ופוריות, ומניעתן;
{{ח:תתת|(2)}} דישון וזיבול;
{{ח:תתת|(3)}} מניעת מחלות חסר ומחלות פיזיולוגיות;
{{ח:תתת|(4)}} שילוך עלים;
{{ח:תתת|(5)}} ביעור, דחיה או משיכה של נגעים הן בצמחים והן בבעלי חיים;
{{ח:תתת|(6)}} שיטוח, הדברה והרטבה של תכשירים.

{{ח:סעיף|2|איסור הרקה ושטיפה למקור מים|תיקון: תשנ״ד}}
{{ח:ת}} לא ירוקן אדם, לא ישטוף ולא יגרום לכך שירוקנו או ישטפו תכשירים או שאריותיהם ממיתקן ריסוס, ממכל איסוף, או ממיתקן אחר אל מקור מים, בין במישרין ובין בעקיפין; עלה נפח מיתקן ריסוס כאמור על 150 ליטרים, לא ייעשו ריקון ושטיפה כאמור אלא במיתקן שטיפה.

{{ח:סעיף|3|מיתקן שטיפה}}
{{ח:תת|(א)}} לא יתקין אדם ולא יפעיל מיתקן שטיפה אלא בהתאם להוראות תקנות אלה.
{{ח:תת|(ב)}} לא יותקן ולא יופעל מיתקן שטיפה במרחק שיפחת מ־100 מטרים מכל מקור מים.
{{ח:תת|(ג)}} מיתקן שטיפה יהיה מורכב ממשטח שטיפה ומכל איסוף או ממשטח שטיפה ובריכת אידוי.

{{ח:סעיף|4|משטח שטיפה}}
{{ח:תת|(א)}} משטח שטיפה יהיה עשוי בטון במידות של 6×5 מטרים לפחות, עם קירות היקפיים בגובה שלא יפחת מ־20 סנטימטרים, למעט מצד הכניסה.
{{ח:תת|(ב)}} משטח השטיפה יהיה אטום באופן שימנע חדירה לקרקע של הנוזלים שהצטברו בו.
{{ח:תת|(ג)}} משטח השטיפה יהיה משופע כלפי צינור ניקוז כדי לאפשר ניקוז שאריות התכשירים לתוך מכל איסוף או לתוך בריכת אידוי, וכדי למנוע את גלישתם מחוץ למשטח השטיפה, כמפורט {{ח:פנימי|סעיף 5|בתקנות 5}} {{ח:פנימי|סעיף 6|ו־6}}.

{{ח:סעיף|5|מכל איסוף}}
{{ח:תת|(א)}} בקצה התחתון של שיפוע משטח השטיפה יותקן ויופעל מכל איסוף שאליו יחובר צינור הניקוז ממשטח השטיפה.
{{ח:תת|(ב)}} מכל האיסוף –
{{ח:תתת|(1)}} יהיה בקיבולת שתספיק להכיל את כל נוזלי השטיפה שהצטברו בו, כך שתימנע גלישתם אל מחוצה לו;
{{ח:תתת|(2)}} יהיה אטום באופן שימנע חדירה לקרקע של כל חומר שהצטבר בו;
{{ח:תתת|(3)}} יהיה מכוסה היטב בכל עת, למעט בשעת הרקתו;
{{ח:תתת|(4)}} יתוחזק ויופעל בתנאי בטיחות נאותים למניעת סכנה לבני אדם ולבעלי חיים, לרבות התקנת שלטי אזהרה.

{{ח:סעיף|6|בריכת אידוי}}
{{ח:ת}} שימוש בבריכת אידוי לצורך ניקוז שאריות תכשירים כאמור {{ח:פנימי|סעיף 4|בתקנה 4(ג)}}, יחייב קיום תנאים אלה בבריכת האידוי:
{{ח:תת|(1)}} היא תותקן באופן שימנע כניסת נגר עילי לתוכה;
{{ח:תת|(2)}} היא תהיה בקיבולת שתספיק להכיל את כל נוזלי השטיפה, לרבות מי גשמים, כך שתימנע אפשרות גלישתם אל מחוצה לה;
{{ח:תת|(3)}} היא תהיה אטומה באופן שתימנע חדירה לקרקע של חומר שהצטבר בה, בכפוף להנחיות השר;
{{ח:תת|(4)}} היא לא תופעל אלא לאחר שהשר אישר בכתב כי הותקנה ונאטמה כנדרש;
{{ח:תת|(5)}} היא תגודר והחזקתה והפעלתה יהיו כאמור {{ח:פנימי|סעיף 5|בתקנה 5(ב)(4)}}.

{{ח:סעיף|7|סילוק}}
{{ח:תת|(א)}} בסוף כל עונת ריסוס ולא יאוחר מה־30 בחודש נובמבר של כל שנה, ובמועדים נוספים, אם קיים צורך בכך לפי קביעת השר, ירוקן ממכל האיסוף כל חומר שהצטבר בו והחומר יסולק בכפוף להוראות כל דין למרכז לטיפול בפסולת תעשייתית ברמת חובב (להלן – אתר רמת חובב) או למקום אחר בהתאם להוראות השר.
{{ח:תת|(ב)}} בריכת האידוי תרוקן מזמן לזמן בהתאם לצורך, כפי שיקבע השר, כדי למנוע גלישת הנוזלים שהצטברו בה אל מחוצה לה; החומר המרוקן יסולק בכפוף להוראות כל דין לאתר רמת חובב.

{{ח:סעיף|8|שמירת דינים}}
{{ח:ת}} תקנות אלה באות להוסיף על הוראות כל דין אחר בדבר הטיפול בתכשירים ולא לגרוע מהן.

{{ח:סעיף|9|עונשין|תיקון: תשנ״ד}}
{{ח:ת}} העובר על הוראה מהוראות תקנות אלה, דינו – כאמור {{ח:חיצוני|חוק המים#סעיף 20כא|בסעיף 20כא לחוק}}.

{{ח:סעיף|10|תחילה}}
{{ח:ת}} תחילתן של תקנות אלה ששה חודשים מיום פרסומן.

{{ח:חתימות|כ״ה בטבת התשנ״א (11 בינואר 1991)}}
* '''יצחק שמיר'''
ראש הממשלה והשר לאיכות הסביבה
{{ח:סוגר}}
{{ח:סוף}}
[[קטגוריה:בוט חוקים]]